
DA JE VJECNA CRNA GORA



MINISTARSTVO ODBRANE             

               
Broj: 0704-426/26-3704/3-sl3


Podgorica, 13.05.2026. godine

Na osnovu čl. 95 stav 2 Zakona o javnim nabavkama („Sl. list CG“, br. 74/19, 3/23, 11/23 i 84/24), Ministarstvo odbrane objavljuje
POJAŠNJENJE BROJ 2
TENDERSKE DOKUMENTACIJE ZA OTVORENI POSTUPAK JAVNE NABAVKE ZA NABAVKU SPORTSKE OPREME I REKVIZITA, BROJ 0704-426/26-3704/3-sl1 OD 22.04.2026. GODINE, ŠIFRA POSTUPKA 113134
Pitanje 1:

“Poštovani, U vezi sa tehničkom specifikacijom iz tenderske dokumentacije, molimo za pojašnjenje u dijelu koji se odnosi na dimenzije opreme i navedena dozvoljena odstupanja (±3%). Naime, određeni modeli opreme koje planiramo ponuditi imaju manja odstupanja u dimenzijama u odnosu na navedene vrijednosti, pri čemu ta odstupanja nisu značajna i ne utiču na funkcionalnost, kvalitet, sigurnost, namjenu niti performanse opreme. Sva ostala tehnička i funkcionalna svojstva opreme bila bi u potpunosti usklađena sa zahtjevima iz tenderske dokumentacije. Takođe, želimo naglasiti da je veoma teško pronaći opremu koja se potpuno poklapa sa tačno definisanim dimenzijama u centimetrima, imajući u vidu da različiti proizvođači i dobavljači profesionalne fitness opreme imaju različite fabričke dimenzije i konstrukcijska rješenja, iako se radi o opremi iste funkcionalnosti i namjene. Molimo za pojašnjenje da li će naručilac prihvatiti ovakvu opremu sa manjim odstupanjima u dimenzijama, odnosno da li se navedene dimenzije smatraju strogo obavezujućom bitnom karakteristikom ili će biti prihvaćena i ekvivalentna oprema koja funkcionalno i kvalitativno odgovara traženim specifikacijama. ”
Odgovor 1: 

 U vezi sa Vašim pitanjem koje se odnosi na mogućnost nuđenja modela opreme čije dimenzije odstupaju više od dozvoljenog odstupanja definisanog tehničkom specifikacijom, obavještavamo Vas da Naručilac ne može prihvatiti ponuđene modele koji prelaze dozvoljeno odstupanje od ±3%.

Naime, dimenzije opreme navedene u tehničkoj specifikaciji definisane su u skladu sa raspoloživim prostorom predviđenim za opremanje teretane, kao i u skladu sa izrađenom skicom i organizacijom prostora. Prilikom planiranja rasporeda sprava i funkcionalnosti same teretane vodilo se računa o optimalnom iskorišćenju prostora, bezbjednom kretanju korisnika, međusobnoj udaljenosti sprava, kao i uslovima za nesmetano i bezbjedno korišćenje opreme.

Iz navedenih razloga, odstupanja veća od propisanih mogla bi dovesti do nemogućnosti adekvatnog uklapanja opreme u planirani prostor, narušavanja funkcionalnosti rasporeda, kao i potencijalnog ugrožavanja bezbjednosnih i tehničkih uslova predviđenih projektom.

Shodno tome, ponuđači su u obavezi da ponude opremu čije dimenzije odgovaraju tehničkoj specifikaciji uz maksimalno dozvoljeno odstupanje od ±3%, kako je i definisano tenderskom dokumentacijom.

Komisija za sprovođenje postupka javne nabavke   

Jasna Jovanović, spec.menadž.

Natalija Cvetković, dipl. pravnik

ppk Radojica Pejović
